
ZAPISNIK
5. sestanka komisije RZS za delo z mladimi ribiči v tem mandatu


Sestanek je potekal v sredo, 26. 2. 2025, s pričetkom ob 18:00 uri prek videoklica.

Prisotni:
- 	k o m i s i j a :	Aleš HORVAT (predsednik komisije), Tanja DROFELNIK, Robert ŠOŠTAR; (člana);
- drugi vabljeni:	mag. Igor MILIČIĆ (sekretar RZS),
- opravičeni:  Nuška BOŽIČNIK, Jožef NEMEC; (člana), 
- opravičeni vabljeni: dr. Miroslav ŽABERL (predsednik RZS).


SKLEPČNOST:	Od petih so bili prisotni trije člani komisije. Sestanek je sklepčen. 

V vabilu na sejo je bil predlagan sledeč dnevni red sestanka:
1. Pregled zapisnika zadnje seje.
2. Poročilo komisije za leto 2024.
3. Plan dela za 2025.
4. Aktivnosti povezane z muharskim taborom.
5. Razno.

Na predlagan dnevni red ni bilo podanih nobenih pripomb in je bil sprejet soglasno.


AD 1
Pregled zapisnika zadnje seje.
Predsednik komisije Aleš Horvat je ustno povzel vsebino in sprejete sklepe zapisnika pretekle seje. Na vsebino zapisnika ni bilo pripomb, vsi sklepi pa so bili realizirani. 

Po krajši razpravi je bil sprejet
Sklep 1: prisotni člani komisije potrjujejo zapisnik in poročilo o realizaciji sklepov 4. seje komisije. 
 

AD 2
Poročilo komisije za leto 2024.
Povzetek razprave: poročilo je bilo članom komisije dostavljeno v gradivu za sejo, A. Horvat je izpostavil bistvene poudarke poročila. Komisija se je uspešno predstavila na ribiškem sejmu lani v Gornji Radgoni – izvajali so ribiške igre za mlade obiskovalce in delili ribiški promocijski material. Mladinski muharski tabor Osilnica 2024 je bil izpeljan uspešno, udeleženih je bilo 33 mladincev, 11 mentorjev in 6 predavateljev. Komisija je bila tudi finančno racionalna, zaradi izvajanja sej komisije prek videoklica se pozna velik prihranek. Malenkost več denarnih sredstev je bilo porabljeno za muharski tabor, kot je bilo sprva predvideno. 
Sprejeta sta bila
Sklep 2: člani komisije potrjujejo poročilo o delu DMR za leto 2024.


AD 3

Plan dela za 2025. 
Predviden plan dela RZS komisije za delo z mladimi za leto 2025 je sledeč:
-	16.-18.maj 2025: -30. Muharski tabor v Osilnici
-	jesen 2025: Posvet za mentorje mladih ribičev v  sodelovanju z komisijo za izobraževanje
-	druga polovica leta 2025: priprava gradiva in obrazcev za RD za lažjo izpeljavo lokalnih   taborjev, izobraževanj in delavnic
-	delavnica za mlade ribiče v primeru če se bo RZS udeležila kakšnega sejma v letu 2025

Po razpravi so člani komisije določili finančni plan za delovanje komisije v  tekočem letu: 
· za muharski tabor se nameni 7.000 eur,
· za delovanje komisije se nameni  500 eur.

Sprejeti so bili: 
Sklep 3: komisija potrjuje predstavljen plan dela za leto 2025.
Sklep 4: komisija potrjuje predlog finančnega plana za leto 2025, na seji UO RZS 6.3.2025 ga predstavi sekretar RZS.
Sklep 5: v mesecu juniju po zaključku mladinskega muharskega tabora, komisija izvede sestanek na RZS. 
Sklep 6: na naslednji seji člani DMR dogovorijo pogoje razpisa natečaja za najboljšo RD pri pridobivanju mladih. 

AD 4 
Aktivnosti povezane z muharskim taborom.
Povzetek razprave: razpis za muharski tabor je bil objavljen v glasilu št. 1-2/2025, potrebno ga je poslati še vsem RD. A. Horvat in Tanja Drofelnik, bosta aktivno udeležena na samem taboru, Horvat  je že govoril z direktorjem hotela v Osilnici g. Simonom Kovačem glede podrobnosti.  

Sprejeti so bili
Sklep 7: sekretar RZS pošlje razpis muharskega tabora 2025 vsem RD. Pošiljanje in objava razpisa muharskega tabora na spletni strani RZS se izvede istočasno z izidom številke glasila Ribič 1-2 rednega letnika. 

AD 5

Razno. 
· Tekmovanje za pokal glasila Ribič
Povzetek razprave: prisotni na seji ugotavljajo, da je zaznati nekaj negativnih mnenj glede tega tekmovanja na jezeru Pristava, ki je vezan tudi na tekmovanje Alpe Adria iz organizacije SŠRAJ. Med vabljenimi otroki je prevelika razlika v letih in ribiškem znanju. Prav tako obstajajo velike razlike med tekmovalci iz Slovenije in tekmovalci iz vabljenih držav članic SŠRAJ npr. Madžarske tako po ribiškem zanju kot po opremljenosti. Žal na ta dogodek ne prihajajo mladi ribiči iz vseh RD, ampak večinoma iz okoliških RD. 
Po pričevanju člana komisije Roberta Šoštarja naj bi organizator tekme ZRD Maribor razmišljal o spremembi oz. formata tekmovanja (bolj izenačeni kriteriji tekmovalcev, brez velikih starostnih razlik) v smislu ločitve tekme članic ŠŠRAJ in tekme za pokal glasila Ribič. 
Slednji dogodek bi izkoristili kot osrednji dogodek za zbiranje mladih ribičev iz vse Slovenije in njihovih mentorjev. Pokal glasila Ribič tako ne bi imel več tekmovalni, ampak bolj družabni značaj – druženje mladih na ravni RZS. Za tako spremembo je nujno potreben sestanek z ZRD Maribor, če bi na tako spremembo pristali.
Prisotni ugotavljajo, da med RD ni navdušenja za izvedbo splošnega tabora za mlade ribiče. Za RD je laže organizirati tabore za lastne mlade ribiče ali regijske mladinske tabore zaradi cene in organizacije. Tako bodo npr. v RD Brestanica vabili na svoj mladinski tabor še mlade iz širše regije. Komisija jim tu lahko pomaga z izkušnjami in nasveti, če RD organizatorke izrazijo potrebo. Na splošno pa se člani komisije načelno strinjajo, da bi se komisija mogla pojaviti kjerkoli je izpostavljena ribiška aktivnost otrok. 

Sklep 8: predsednik DMR A. Horvat pri vodstvu ZRD Maribor preveri izvedljivost zamisli o spremembi tekmovanja Pokal glasila Ribič. 

Sestanek je bil končan ob 19:30 uri. 
Ljubljana, 4. 3. 2025.

Zabeležil:	        Predsednik komisije:
mag. Igor MILIČIĆ		Aleš HORVAT, l.r. 




                OPOMBA	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  
Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD.

